O griego helenistico ye a evolución d'o griego clasico enta os primers anyos d'a era cristiana. Bells cambios foneticos y formas de bells dialectos griegos y a eliminación de particularidatz dialectals de l'aria d'Atenas conducioron a la formación d'a hê koinê u "luenga común" griega. O griego helenistico estió chunto con o latín una d'as dos luengas oficials de l'Imperio Román, y yera como escribiba a chent culta d'Aleixandría y Costantinoble. O griego helenistico sufrió bells cambios en l'Alta Edat Meya que conducioron a la formación d'o griego bizantín.